cyanic-selkie/wikianc huggingface dataset:
Առհաշիվ գումարներ
Հաշվառում
Առհաշիվ տրված գումարները հաշվառվում են 228 «Ընթացիկ դեբիտորական պարտքեր առհաշիվ տրված գումարների գծով» ակտիվային հաշվով։ Հաշվի դեբետում արտացոլվում են առհաշիվ տրված գումարների գծով դեբիտորական պարտքերը, իսկ կրեդիտում` հաշվետու անձանց կողմից ծախսված գումարները, ինչպես նաև այդ պարտքերի հետ վերադարձումը։ Հաշվի դեբետային մնացորդը ցույց է տալիս կազմակերպության աշխատակիցների գծով գոյացած դեբիտորական պարտքը։
Սահմանափակումներ
Առհաշիվ գումարներ տրվում են կազմակերպության կողմից լիազորված անձանց դրամարկղից ելքի օրդերների հիման վրա։ Տրամադրվող գումարների մեծությունը պայմանավորված է կատարվելիք ծախսերի չափով։ Աշխատողները ծառայողական գործուղման մեկնում են գործատուի կողմից տրված հրամանի համաձայն, որում նշվում են գործուղման վայրը, կազմակերպության անվանումը, նպատակը և ժամկետները։ Հրամանի հիման վրա տրվում է գործուղման վկայական, որը ստորագրվում և կնքվում է կազմակերպության ղեկավարի կողմից։ Աշխատողի գործուղման մեջ գտնվելու ժամանակահատվածը գրանցվում է աշխատաժամանակի հաշվարկի տեղեկագրում։ Գործուղված աշխատողին հատուցվում է օրապահիկը, գիշերավարձը, աշխատանքի հիմնական վայրից գործուղման վայրեր մեկնելու և վերադառնալու ճանապարհածախսը, ճանապարհին հարկադրական կանգառի ժամանակ հյուրանոցներում տրված վճարը, պետական տուրքերը, մուտքի արտոնագրի հետ կապված ծախսերը, կապի և հեռահաղորդակցության ծախսերը։ Գործուղման ծախսերի հատուցումը տրվում է գործուղում մեկնելուց առնվազն մեկ օր առաջ։ Գործուղումից վերադառնալուց հետո 3 աշխատանքային օրվա ընթացքում աշխատողը պարտավոր է ներկայացնել գործուղման վկայականը, կանխիկ վճարված գումարի հաշվետվությունը, գործուղման ծախսերը հաստատող փաստաթղթերը։
Միևնույն անձին առհաշիվ գումար չի կարող տրվել, եթե նրա կողմից նախկինում ստացված առհաշիվ գումարների ծախսման մասին հաշվետվությունը կազմակերպությունում այդ հաշվետվությունների ընդունման համար պատասխանատուին դեռևս չի ներկայացվել, բացառությամբ այն դեպքերի, երբ հաշվետվության ներկայացման ժամկետը չի լրացել։
ՀՀ գործող օրենսդրությամբ՝ կազմակերպությունների կողմից գործուղման, ինչպես նաև գործուղումից տարբեր նպատակներով առհաշիվ տրված կանխիկ գումարների նկատմամբ սահմանվում են հետևյալ ժամկետային սահմանափակումները`
Առհաշիվ տրված կանխիկ գումարների նկատմամբ ժամկետային սահմանափակումները չեն տարածվում այն կազմակերպությունների վրա, որոնց աշխատակիցների թիվը չի գերազանցում երկուսը։
Օրինակներ
N1
Կազմակերպության մարքեթինգի բաժնի աշխատակիցը մեկնել է գործուղման և այդ նպատակով դրամարկղից ստացել 500.000 դրամ։
Գործուղումից վերադառնալուց հետո, աշխատակիցը հաշվապահություն է ներկայացրել հաշվետվություն կատարած 400.000 փաստացի ծախսերի վերաբերյալ, որին կցվել են օդանավի տոմսերը, հյուրանոցային վճարների անդորրագրերը, ներկայացուցչական ծախսերն ապացուցող կտրոնները։ Գործուղման նպատակով չծախսված 100.000 դրամ գումարի մնացորդը Պետրոսյանը հետ է վերադարձրել դրամարկղ։
Գործուղման համար առհաշիվ գումարների տրամադրման և օգտագործման գործառնությունները հաշվառման մեջ արտացոլվում են հետևյալ ձևակերպումներով.
N2
Մարիամ ՍՊԸ-ի ապրանքագետը ընկերության դրամարկղից ստացել է 150.000 դրամ գումար, որպեսզի ձեռք բերի տարբեր ակտիվներ։
Հաշվետու անձի կողմից ներկայացված հաշվետվության և առհաշիվ գումարների ծախսումը հավաստող փաստաթղթերի համաձայն՝ ձեռք է բերվել 120.000 դրամ գումարի բենզին և 23.000 դրամի գրենական պիտույքներ։ Հաշվետու անձը առհաշիվ ստացած և ծախսած գումարների տարբերությունը՝ 7.000 դրամ, վերադարձնում է դրամարկղ։
Տրվում են հետևյալ հաշվապահական ձևակերպումները.
Ծանոթագրություններ
Կատեգորիա:Տնտեսագիտություն Կատեգորիա:Հաշվապահություն Կատեգորիա:Տնտեսագիտական տերմիններ
Կաֆիռնիգան
Կաֆիռնիգան (Քոֆուրնիհոն) (Кофарниҳон), գետ Տաջիկստանում, Ամուդարյայի աջ վտակը։
Սկիզբ է առնում Հիսարյան լեռնաշղթայի հարավային լանջերից, առավելապես հոսում է Հիսարյան հովտով։ Երկարությունը 387 կմ է։ Կաֆիռնիգանի ափին է Վահդատ քաղաքը։
Անվանումը
Անվանումն ստուգաբանվում է որպես «այլահավատների (այսինքն՝ ոչ մուսուլմաններին) թաքցնող». երբ Միջին Ասիայում տարածվեց իսլամը, Հիսարյան հովտի բնակիչները որոշ ժամանակ մնացին բուդդհայականներ և մազդեականներ ։
Ծանոթագրություններ
Կատեգորիա:Տաջիկստանի գետեր Կատեգորիա:Արալյան ծովի ավազանի գետեր Կատեգորիա:Սահմանային գետեր
Միհր
Միհր, հայոց դիցարանում լույսի, մաքրության աստվածը։ Ենթադրվում է, որ Հայաստանի հնագույն մայրաքաղաք Արմավիրում ևս գտնվել է Միհրին ձոնված տաճար։ Միհրի պաշտամունքն սկսում է վերանալ Մ․թ․ա․ 4-րդ դարում։ Լույսի, մաքրության աստծո պաշտամունք է եղել նաև հին աշխարհի այլ երկրներում, որտեղ այն կոչվել է Միթրաս։ Ըստ հայոց հին հավատքի՝ Արեգակի սրտում ապրում են 365 սրբեր, որոնցից յուրաքանչյուրը տարվա 1 օրվա տերն է. վկայակոչվում են չարը խափանելու նպատակով։ Ըստ հնագույն հավատքի աշխարհը ներկայացնում էր աղի մի ծով (Վանա լիճը), որի մեջ կա մի ժայռ, և երբ երկինքը պատվում է, լույս է ընկնում ժայռի վրա և քիչ ժամանակ հետո ծնվում է արարչագործ Միհրը՝ մերկ, գլխին՝ հայկական (փռուգիական) գլխարկ, ձախ ձեռքին՝ ջահ, որով էլ լուսավորում է աշխարհը։ Միհրը՝ սպանելով ցուլին նրա մասերից արարում է աշխարհը և հաստատում աստվածային օրենքը։ Միհրի պաշտամունքի վերաբերյալ առաջին հիշատակությունը վերաբերում է Հայկական լեռնաշխարհում գոյություն ունեցած Միտաննի թագավորությանը։ Միհրի գլխավոր տաճարը Դերջան գավառի Բագառիճ ավանում էր։ Նրան է նվիրված նաև Գառնիի հեթանոսական տաճարը։ Նրան նվիրված տաճարի ավերակներ են հայտնաբերվել Արտաշատ մայրաքաղաքի տարածքում. այն կառուցված է եղել սև մարմարից և վերակառուցվել է առաջին դարում՝ Տրդատ Ա-ի կողմից։ Նեմրութ լեռան վրա գտնող Անտիոքոս Ա-ի դամբարանի մոտ կառուցված արձանախմբում կա նաև Միհրը՝ նստած Արամազդի ձախ կողքին։ Միհրի անունից է ծագել հայոց հեթանոսական սրբավայրերին տրվող ընդհանուր՝ մեհյան անվանումը, ինչպես նաև բազմաթիվ հայկական և օտար անձնանուններ՝ Միհրան, Միհրդատ, Միհրներսեհ, Մեհրուժան և այլն։ Միհրի աստվածության վիպական մարմնավորումները «Սասնա ծռեր» էպոսի Մեծ և Փոքր Մհերներն են։
Գրականություն
Կատեգորիա:Հայկական աստվածներ Կատեգորիա:Կերպարներ այբբենական կարգով
Աստերոիդների ցանկ (255201-255300)
Աստերոիդների ցանկ (255101-255200) * Աստերոիդների ցանկ * Աստերոիդների ցանկ (255301-255400)
Կոճակների նոր պատերազմը
Սյուժե
Ֆիլմի գործողությունները տեղի են ունենում Երկրորդ համաշխարհային պատերազմի ժամանակ բռնազավթված Ֆրանսիայում։ Հարևան երկու գյուղերի երեխաները նույնպես պատերազմ են խաղում։ Գլխավոր մրցանակը, ինչպես նաև նրանց պատերազմի նպատակը կոճակներն են, որոնք նրանք խլում են պարտված մրցակիցներից։ Ով ավելի շատ կոճակներ կունենա, նա էլ կդառնա հաղթող։ Վիոլետան, որը հրեա աղջիկ է, թաքնվում է գյուղերից մեկում, որպեսզի իր ծագման մասին ոչինչ չիմանան նացիստները։ Այս գյուղի տղաների առաջնորդ Լյոբարկը սիրահարվում է նրան։
Քննադատություն
Ֆիլմը ստացել է խառը արձագանքներ կինոքննադատներից։ Rotten Tomatoes կայքում այն ունի 26 % վարկանիշ, որը հիմնված է 23 գրախոսության վրա, որոնց միջին միավորը 4,8 է 10-ից ։ Metacritic կայքում ֆիլմն ունի 40 միավոր 100-ից 14 քննադատների կարծիքների հիման վրա, որը համապատասխանում է «խառը կամ միջին արձագանքներ» կարգավիճակին ։
Արտաքին հղումներ
Կատեգորիա:Ֆրանսիական կինոկատակերգություններ Կատեգորիա:2011 ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Ֆրանսիական արկածային ֆիլմեր Կատեգորիա:Ֆրանսիական ֆիլմեր Կատեգորիա:Ֆրանսերեն ֆիլմեր
Կոնվերսանո
Կոնվերսանո (Conversano), հինավուրց քաղաք և կոմունա հարավային Իտալիայի Ապուլիա մարզի Բարի գավառում ։ Գտնվում է 30 կմ Բարի քաղաքից հարավ-արևելք և Ադրիատիկ ծովից 7 կմ հեռավորության վրա։ Ծովի մակարդակից քաղաքը գտնվում է 219 մ բարձրության վրա։ 2015 թվականի տվյալներով Կոնվերսանոյում բնակվում են 26 078 մարդ։
Քաղաքի պահապան հրեշտակը համարվում է Սբ. Ֆլավիանը։
Կոնվերսանոյի քաղաքապետն է Ջուզեպե Լովասջիոն։ Քաղաքի օրը նշվում է նոյեմբերի 24-ին։
Պատմություն
Կոնվերսանոյի տեղում հին ժամանակներում կանգնած էր Նորբա քաղաքը, որտեղ ապրում էին յապիգները (Iapyges, Iapygii, Ιάπυγες). հնդեվրոպական ծագում ունեցող ժողովուրդ, որ ապրում էր ժամանակակից Ապուլա մարզի տարածքում և հետագայում ասիմիլացման ենթարկվեց հին հռոմեացիների կողմից։ Նորբա քաղաքը Հռոմը զավթել է մ.թ.ա. 268 թվականին։ Արևմտյան գոթերի հարձակումից հետո տեղայնքը որոշ ժամանակ մնաց ամայի, սակայն շուտով այն վերածնվեց Casale Cupersanem նոր անվան տակ։
Ռոբերտ Վիսկարի զարմիկը 1054 թվականին ընդունեց Կոնվերսանոյի կոմս տիտղոսը։ Նրա կալվածքների թվի մեջ մտնում էին նաև Լեչե և Նարդո տեղայնքները։ Բասունվիլլո ընտանիքից հետո Կոնվերսանո կոմսությունը բազմիցս ձեռքից ձեռք է անցել։ Տարբեր ժամանակներում Կոնվերսանոյի տիրակալներն են եղել Բրիենները, Լուքսեմբուրգները, Սանսևերինոները, Բարբիանոները և Օրսինիները։ 15-ից մինչև 19-րդ դարերը Կոնվերսանոյի կոմսի տիտղոսը կրում էին Ակվավիվա գերդաստանի ներկայացուցիչները։ 1690 թվականին քաղաքն ամայացավ ավերիչ ժանտախտի համաճարակի պատճառով։
Ժողովրդագրություն
Բնակչության աճը
Տեսարժան վայրեր
Կոնվերսանոյի տեսարժան վայրերից է Կոնվերսանո ամրոցը, որն իրենից ներկայացնում է միջնադարյան կոմսական ժառանգաբար փոխանցվող ամրոց։ Այն գտնվում է բլրի վրա, որ նայում է քաղաքին, և, հավանաբար, սկիզբ է առնում 6-րդ դարի գոթական պատերազմների ժամանակներից։ Հետագայում ամրոցը վերանորոգվել է 11-րդ դարում։ Ամրոցն ունի մի կլոր աշտարակ, որն 14-րդ դարում ավելացրել էր կոմս Ջուլիո Անտոնիո Ակվավիվան։
Հռոմեական ժամանակաշրջանի տաճարը կառուցվել է 11-րդ դարում, այնուհետև հիմնովին վերակառուցվել է 14-րդ դարում, իսկ 17-րդ դարում այն վերանորոգվել է բարոկկո ոճով։
Կոնվերսանոյում նաև կարելի է այցելել բենեդիկտացիների մենաստանը, որը համարվում է Ապուլիայում հնագույնը և որի զանգագատունը ավելի բարձր է խոյանում, քան Հռոմեական տաճարի զանգակատունը, խորհրդանշելով մենաստանում ապրող միանձնուհիների ավելի բարձր կարգավիճակը, քան տեղական եպիսկոպոսի։ 13-րդ դարի ֆրանցիսկանական եկեղեցին և Մարկիոնե ամրոցը նույնպես արժանի են զբոսաշրջիկների ուշադրությանը։
Ծանոթագրություններ
Կատեգորիա:Եվրոպական քաղաքներ Կատեգորիա:Իտալիայի քաղաքներ Կատեգորիա:Բարի գավառի բնակավայրեր Կատեգորիա:Բյուզանդիայի քաղաքներ
Ֆրանսերեն Վիքիպեդիա
Ֆրանսերեն Վիքիպեդիա (Wikipédia en français), Վիքիպեդիա բազմալեզու և ազատ հանրագիտարանի ֆրանսերեն տարբերակն է։
Բացվել է 2001 թվականի մարտին։ Այն Վիքիպեդիայի բաժինների մեջ հոդվածների թվով չորրորդն է (անգլերեն, գերմաներեն և հոլանդերեն բաժիններից հետո)։ 2007 թվականի մայիսի 28-ին հոդվածների թվաքանակը հասավ կես միլիոնի, իսկ արդեն 2010 թվականի սեպտեմբերի 21-ին հատեց 1 միլիոնի սահմանը։ Ընդհանուր և օրական խմբագրումների քանակով բաժինը երրորդն է։
Բացի Ֆրանսիայի և նրա արտասահմանյան տարածքների՝ Խաղաղ, Ատլանտյան և Հնդկական օվկիանոսներում և Ֆրանսիական Գվիանայի, Ֆրանսերեն Վիքիպեդիան ունի հսկայաթիվ խմբագրողներ այնպիսի ֆրանկախոս երկրներից, ինչպիսիք են Կանադան, Բելգիան, Շվեյցարիան, Մարոկկոն, ինչպես նաև մի շարք նախկին ֆրանսական գաղութներ Աֆրիկայում։
Վիճակագրություն
Այսօր՝ 1 2023-ին Վիքիպեդիայի ֆրանսերեն բաժինը ունի  NaN հոդվածs։ Գրանցված են  NaN մասնակիցs, նրանցից  կատարել են գոնե մեկ խմբագրում անցած 30 օրվա ընթացքում, իսկ  NaN մասնակիցs ունեն ադմինիստրատորի կարգավիճակ։ Ընդհանուր խմբագրումների թիվը հատում է -ը։
Տարօրինակ փաստեր Ֆրանսերեն Վիքիպեդիայից
Ֆրանսերեն Վիքիպեդիայում մահացած մարդիկ շարունակում են պաշտոնավարել, մինչև նոր ընտրությունների արդյունքները պաշտոնապես հաստատվելը, այդպիսի օրինակ է Աբրահամ Բաբայանի Արարատի քաղաքապետ լինելը ։
Արտաքին հղումներ
Կատեգորիա:Ֆրանսերեն Կատեգորիա:Վիքիպեդիան ըստ լեզուների Կատեգորիա:2001 հիմնադրումներ Կատեգորիա:Վիքիպեդիա
Ուզի (գյուղ, Օկուլովսկի շրջան)
Ուզի (Узи), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը վերջին գրանցված տվյալներով կազմում էր 4 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նովգորոդի մարզի Օկուլովսկի շրջանի բնակավայրեր
Կրինիչկի (քաղաքատիպ ավան, Ուկրաինա)
Կրինիչկի (Кринички), քաղաքատիպ ավան Ուկրաինայի Դնեպրոպետրովսկի մարզի Կրինիչանի շրջանում։ Հիմնադրվել է 1769 թվականին։
2001 թվականի տվյալներով Կրինիչկի քաղաքատիպ ավանում բնակվում էր 4 657 մարդ։
Սաքիթ Մամեդով
Սաքիթ Կուլամ օկլի Մամեդով (Sakit Qulam oğlu Məmmədov, ), Ադրբեջանի ժողովրդական նկարիչ (2018), պրոֆեսոր (2018), ՅՈՒՆԵՍԿՕ-ի նկարիչների միության անդամ, Եվրոպական բնական գիտությունների ակադեմիայի պատվավոր պրոֆեսոր, Վատիկանի Գերբագիտության ակադեմիայի կոմս, Գեղանկարչության համաշխարհային ակադեմիայի իսկական անդամ, Ռուսաստանի կայսերական արվեստի ակադեմիայի պատվավոր անդամ, Հռոմեական ժամանակակից արվեստի ակադեմիայի պատվավոր անդամ, Արվեստների համաշխարհային ակադեմիայի իսկական անդամ, «Թուրքական աշխարհ» ակադեմիայի իսկական անդամ ։
Կրինիչկի (քաղաքատիպ ավան, Ուկրաինա)
Արտաքին հղումներ
Կատեգորիա:Ուկրաինայի քաղաքատիպ ավաններ Կատեգորիա:1769 թվականին հիմնադրված բնակավայրեր
Սաքիթ Մամեդով
Կենսագրություն
Սաքիթ Մամեդովը ծնվել է 1958 թվականի օգոստոսի 5-ին Նեֆթչալա քաղաքում։ 1978 թվականին գերազանցությամբ ավարտել է Ադրբեջանի Ազիմ Ազիմզադեի անվան արվեստի պետական ​​դպրոցը։ Նա ծառայել է բանակում 1978-1980 թվականներին։ Ս. Մամեդովը 1981 թվականին ընդունվել է Իլյա Ռեպինի անվան Լենինգրադի արվեստի ակադեմիայի նկարչական ֆակուլտետ։ Ավարտել է 1987 թվականին։ 1988 թվականից նա Ադրբեջանի նկարիչների միության անդամ է։
1983 թվականից տարբեր ցուցահանդեսների մասնակից Սաքիթ Մամեդովի աշխատանքները ցուցադրվում են աշխարհահռչակ պատկերասրահներում ։ Նրա աշխատանքները ցուցադրված են Պուշկինի թանգարանում, Եվրախորհրդարանում, Ֆրանսիական օպերային պատկերասրահում, Դոլմաբահչե պալատի պատկերասրահներում ՝ Թուրքիայում, Իսպանիայի, Պորտուգալիայի, Իտալիայի, Հռոմի, Մեծ Բրիտանիայի, Միացյալ Նահանգների և աշխարհի այլ պատկերասրահներում։
Տիրապետում է ադրբեջաներեն, ռուսերեն և թուրքերեն լեզուներին։ Ամուսնացած է, ունի 3 երեխա և 3 թոռ։
Ծանոթագրություններ
Կատեգորիա:Ադրբեջանցի նկարիչներ
(8219) 1996 JL
(8219) , աստերոիդ աստերոիդների հիմնական գոտում։ Հայտնաբերվել է 1996 թվականի մայիսի 10-ին Ռոբերտ ՄաքՆոտի և Տակուո Կոջիմայի կողմից Չիյոդայում ։
Միջին հեռավորությունը Արեգակից կազմում է 2,780843 ա. մ., առավելագույնը մոտենում է 2,3187 ա. մ. հեռավորության վրա և հեռանում 3,243 ա. մ. ։ Արեգակի շուրջ մեկ ամբողջական պտույտ է կատարում 1693,8 երկրային օրվա ընթացքում, իր ուղեծրով շարժվելով միջինում 0,212539 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,97° անկյուն։
Արտաքին հղումներ
Կատեգորիա:1996 թվականին հայտնաբերված աստղագիտական մարմիններ Կատեգորիա:Ռոբերտ ՄաքՆոտի կողմից հայտնաբերված աստերոիդներ Կատեգորիա:Տակուո Կոջիմայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սիրանուշ Կուլյան
Սիրանուշ Հովհաննեսի Կուլյան, խորհրդային գյուղատնտեսության առաջավոր, Կրասնոդարի երկրամասի Սոչի քաղաքի, Լազարևսկի թիվ 4 պետական տնտեսության օղակավարուհի, Սոցիալիստական աշխատանքի հերոս (1966) ։
Կենսագրություն
Սիրանուշ Կուլյանը ծնվել է 1913 թվականի դեկտեմբերի 25-ին, Կրասնոդարի երկրամասի Լազարևսկի շրջանի Վերխնեարմյանսկոյե Լոո գյուղում, հայ գյուղացու ընտանիքում։ Ավարտել է դպրոցի վեցերորդ դասարանը։ 1948 թվականին ընդունվել է ԽՄԿԿ (բ) անդամ։ 1929 թվականից սկսել է աշխատել որպես Վերխնյայա Բերանդա և Վերխնի Բուու գյուղերի մանկապարտեզների վարիչ։ 1934-1941 թվականներին աշխատել է Ա. Ֆ. Մյասնիկյանի անվան կոլտնտեսության թեյի պլանտացիաներում։ 1941-1943 թվականներին եղել է կոլտնտեսության հաշվապահ, 1943-1945 թվականներին՝ բրիգադիր, որոշ ժամանակ փոխարինել է նախագահին։ 1945-1968 թվականներին աշխատել է որպես թեյագործական կոլտնտեսության օղակավարուհի։ Աշխատանքում մշտապես ապահովել է բարձր արդյունքներ։ ԽՍՀՄ Գերագույն խորհրդի նախագահության 1966 թվականի ապրիլի 30-ի հրամանագրով գյուղատնտեսության ոլորտում բարձր արդյունքների հասնելու և բերքահավաքի ռեկորդային ցուցանիշներ ապահովելու համար Սիրանուշ Հովհաննեսի Կուլյանին շնորհվել է Սոցիալիստական աշխատանքի հերոսի կոչում` նրան հանձնելով Լենինի շքանշան ու «Մուրճ և մանգաղ» ոսկե մեդալ։
Ընտրվել է ԽՄԿԿ Լազարևսկի շրջանային կոմիտեի անդամ, Լազարևսկի շրջանային խորհրդի և Սոչիի քաղաքային խորհրդի պատգամավոր։ Ապրել է Վերխնայա Բերանդա գյուղում։ Մահացել է 1985 թվականի սեպտեմբերի 10-ին։
Պարգևներ
Աշխատանքային հաջողությունների համար նրան շնորհվել են՝
Ծանոթագրություններ
Կատեգորիա:Լենինի շքանշանի ասպետներ Կատեգորիա:Սոցիալիստական աշխատանքի հերոսներ Կատեգորիա:Բնօրինակում անաղբյուր հոդվածներ
South of the Border
«South of the Border» («Սահմանից դեպի հարավ»), բրիտանացի երգիչ Էդ Շիրանի երգը նրա No.6 Collaborations Project վեցերորդ ստուդիական ալբոմից։ Այն ձայնագրվել է ամերիկացի երգչուհիներ Կամիլա Կաբելոյի և Քարդի Բիի մասնակցությամբ և թողարկվել 2019 թվականի հուլիսի 11-ին ։
Պատմություն
Երգը թողարկվել է 2019 թվականի հուլիսի 11-ին՝ ալբոմի պաշտոնական թողարկումից մեկ օր առաջ։ Երգն ընդհանուր առմամբ արժանացել է դրական արձագանքների երաժշտական քննադատների ու գրախոսողների կողմից, ինչպիսիք են՝ Idolator, Vulture , EliteDaily , Hola , Eonline ։
Երաժշտական տեսահոլովակ
Երգի պաշտոնական լիրիկական տեսահոլովակը թողարկվել է 2019 թվականի հունիսի 11-ին Շիրանի յութուբյան էջում ։
Արտաքին հղումներ
Կատեգորիա:Էդ Շիրանի երգեր Կատեգորիա:Կամիլա Կաբելոյի երգեր
Դավիթ Բեննենտ
Դավիթ Բեննենտ, շվեյցարացի դերասան։ Առավել հայտնի է Ֆոլկեր Շլյոնդորֆի «Թիթեղյա թմբուկ» ֆիլմում 12 տարեկանում կատարած Օսկարի դերով ։
Կենսագրություն
Ծնվել է 1966 թվականին Շվեյցարիայի Լոզան քաղաքում, գերմանացի դերասան Հեյնց Բեննենտի և ֆրանսիացի պարուհի Դիանա Մանսարի (հանդես է եկել Պոլլետ Ռենուի անվան ներքո) ընտանիքում։ Ունի մեծ քույր՝ Աննան (ծնված 1963 թվականին)։ Նա նույնպես զբաղվել է դերասանությամբ ։ Կյանքի առաջին տարիները Դավիթ Բեննենտն անցկացրել է Հունաստանի Միկոնոս կղզում։ Վաղ մանկությունից նա ֆիզիկական աճով հետ էր մնում, որի համար դպրոց համարյա չի հաճախել և կրթություն ստացել է տանը՝ մոր ղեկավարությամբ։
Շվեյցարիայից բացի Դավիթն ապրել է Գերմանիայում և Ֆրանսիայում, լավ տիրապետում է գերմաներեն, ֆրանսերեն և անգլերեն լեզուներին։ Դավիթի դերասանական կարիերան սկսվել է 1974 թվականին։
Նա 12 տարեկանում նկարահանվել է «Թիթեղյա թմբուկ» ֆիլմում, որում կատարած դերը նրանից պահանջել է բավական շատ ֆիզիկական և բարոյական ծախսեր։ Այն բազմաթիվ վեճերի տեղիք է տվել, որովհետև ֆիլմում դերասանը մասնակցել է հասուն կանանց հետ սեռական հարաբերություններ պատկերող տեսարանների ։
1984 թվականին Դավիթ Բեննենտը նկարահանվել է ռեժիսոր Իվա Բուասեի «Շուրջկալում» ֆրանսիական-ամերիկական քրեական ֆիլմում։ 19 տարեկանում Բեննենտը Ռիդլի Սքոթի կողմից հրավիրվել է մասնակցելու «Լեգենդը» ֆենտեզի ֆիլմի նկարահանումներին, որտեղ նրա գործընկերներն էին Թոմ Քրուզը և Միա Սառան ։ Այս դերի համար նա արժանացել է Երիտասարդ դերասան մրցանակին։
Դավիթ Բեննենտն ունի 155 սմ հասակ, որի համար նա հաճախակի կատարել է թզուկների դերեր, չնայած նա այդպիսին չէ ։
Գրականություն
Կատեգորիա:Շվեյցարացի դերասաններ Կատեգորիա:Հեռուստատեսային դերասաններ Կատեգորիա:Թատրոնի դերասաններ Կատեգորիա:Կինոդերասաններ
Վիյ (խումբ)
Վիյ (ուկրաիներեն՝ Вій, անգլերեն՝ Viy), ուկրաինական էթնո ռոք խումբ։ Խումբն ինքն իր աշխատանքը բնութագրում է որպես «մութ էթնո ֆյուժն»։ Վիյի երաժշտությունը ձևավորվել է սլավոնական բանահյուսության և դիցաբանության հնագույն շերտերով, մասնավորապես՝ ուկրաինական հեթանոսության պատկերներով։ Խմբի ոճը պարունակում է փսիխոդելիկ ռոքի և էթնոյի տարրեր (հատկապես այնպիսի գործիքների օգտագործում, ինչպիսիք են կոմուզը, քնարը, ֆլեյտան և այլն), իսկ երգերի բովանդակությունը բնութագրվում է «քնարականությամբ, ճակատագրական տխրությամբ և մարդկային գոյության տխրությամբ» ։«Viy» խումբը երբեմն բնութագրվում է որպես «լեգենդար» ։ Խումբը հիմնադրվել է 1991 թվականին Ուկրաինայի մայրաքաղաք Կիևում։
Իր գրեթե 30 ամյա գոյության ընթացքում Վիյը հավանաբար քիչ ալբոմ է թողարկել։ Խմբի ղեկավար Դմիտրի Դոբրի-Վեչերը դա բացատրում է նրանով, որ «ալբոմները չեն կարող թողարկվել կոնվեյերով», ինչպես նաև սեփական ստեղծագործության նկատմամբ քննադատական վերաբերմունքով ։
Պատմություն
Վիյը հիմնադրվել է 1991 թվականի փետրվարին Դմիտրի Դոբրի-Վեչերի, Իգոր Լեմեշկոյի և Օլեգ Կոզլովի կողմից։ 1991 թվականի և 1994 թվականի միջև ընկած հատվախում։ Խումբն ունեցել է ավելի քան 200 ելույթ, և խումբը մասնակցել է բազմաթիվ փառատոների և մրցույթների (մասնավորապես՝ «Չեռվոնա Ռուտա», Դզվին-91, Վիվիխ-91'92 (Լվով), Օբերիգ-92 ( Լուցկ ), «Տարաս Բուլբա-92» 93» ( Դուբնո ), «Թին ալիք-92», «Սոպոտ» և «Ուկրաինական գիշերներ Լեհաստանում» (Գդանսկ)։ 1993 թվականին Վիյը թողարկեց իր առաջին «Չոռնա ռիլա» ալբոմը (անգլերեն՝ «Black arable land»): Խմբի երգերը հաղթեցին ուկրաինական ռադիոյի չարթերում (1992 ... 1993 թվականներին 7 երգ)։ Խմբի նախնական կազմը՝ Դմիտրի Դոբրի-Վեչեր (բաս կիթառ, վոկալ, բառեր, երաժշտություն), Իգոր Լեմեշկո (գլխավոր կիթառ, բեք վոկալ), Օլեգ Կոզլով (կիթառ, բեք վոկալ), Յուրի Մեզենչուկ (հարվածային գործիքներ), Ռուսլան Մելեշչենկո (հարվածային գործիքներ, կոնգա), Վյաչեսլավ Միկլուխո (թավջութակ), Ալեքսանդր Պավլով (մենեջեր); Մյուս կողմից, խումբը փոխեց թմբկահարներին՝ Նիկոլայ Ռոդիոնովը, Դմիտրի Պոդլուցկին (հարվածային գործիքներ) և Սալմանով Սալման Մամեդ-Օգլին (հարվածային գործիքներ) ելույթ ունեցան Վիյի հետ։
1993 թվականի ամռանը խմբի թմբկահար Դմիտրի Պոդլուցկին ողբերգականորեն մահացավ։ Դրանից հետո խմբի կազմն այնքան էլ կայուն չէր. Սակայն 1990-ականների երկրորդ կեսին Վիյն շարունակում է ակտիվ համերգային գործունեությունը Ուկրաինայում, ինչպես նաև ելույթ է ունենում Լեհաստանում, Սլովակիայում, Ռուսաստանում, Հունգարիայում, Ֆրանսիայում, Գերմանիայում և այլ Եվրոպական երկրներում։ Խմբին միանում են Լեսյա Դոբրի-Վեչերը (հարվածային գործիքներ) և Սաշա Լիրնիկը (քնար), իսկ հետո, 2000-ականների սկզբին, Ալեքսեյ Դովժոկը (կիթառ) և Օլյա Վյազենկոն (թավջութակ)։
2000-ական թվականներին Վիյն իր համերգային գործունեության հետ միաժամանակ թողարկեց մի քանի նոր ալբոմ, մասնավորապես «Խատա նա կռայու սելա» (ռուս.՝ «Хата на краю села» ) (2003 և 2006), «Good-bye my Revolution» (2009) and "Գնում էի ես երկնքով" (ռուս.՝ «Шёл я по небу») (2010): 2013 թվականին խմբի երաժիշտները «վերջերս միտումնավոր ընդմիջեցին իրենց աշխատանքում» ։ 2015 թվականի սկզբին խումբը վերսկսել է իր համերգային գործունեությունը` մասնակցելով «Պերեկալաբա» խմբի հարգանքի տուրքի ալբոմի շնորհանդեսին ։
Դիսկոգրաֆիա
Խմբի երաժշտությունը ներկայացված է նաև բազմաթիվ CD և DVD անթոլոգիաներում, ինչպես նաև խումբը թողարկել է մի շարք կենդանի DVD սկավառակներ։ 2007 թվականի ձայնասկավառակը՝ «Օչի Վիդմի. Վիյ խմբի երգերը ուկրաինացի երաժիշտների կատարմամբ» (ռուս.Глаза Ведьмы. Песни группы Вий в исполнении украинских музыкантов), որտեղ երիտասարդ սերնդի ուկրաինական հայտնի խմբերը կատարում են Վիյի երաժշտությունը։
Արտաքին հղումներ
Կատեգորիա:Ուկրաինական ռոք խմբեր Կատեգորիա:1991 հիմնադրված երաժշտական խմբեր Կատեգորիա:Ռոք խմբեր ըստ երկրի Կատեգորիա:Ռոք խմբեր Կատեգորիա:Ռոք խմբեր ըստ ոճի Կատեգորիա:Երաժշտական խմբեր Կատեգորիա:Ֆոլկ ռոք
Պետրիկոր
Պետրիկոր տերմինը մտածվել է հետազոտողներ Իզաբելլա Ջոյ Բեարի (Ավստրալիա) և Ռոդերիկ Գ․ Թոմասի (Մեծ Բրիտանիա) կողմից 1964 թվականին, «Nature» ամսագրի հոդվածի համար ։
Հոդվածում ասվում է, որ կան բույսեր, որոնք չորային սեզոնի ժամանակ արտադրում են յուղեր, որոնք ներծծվում են կավահողերում և լեռնային ապարներում։ Անձրևի ժամանակ այդ յուղերը հողի հոտի քիմիական միացությունների՝ (նյութափոխանակության երկրորդական արգասիք՝ ակտինոբակտերիաների) գեոսմինի հետ տարածվում են օդի մեջ, ինչը առաջացնում է այդ յուրահատուկ բույրը ։
Բեարն ու Թոմասը հաջորդ հոդվածներում (1965 թվական) ցույց տվեցին, որ հայտնաբերված յուղերը դանդաղեցնում են բույսերի ծլելն ու վաղ աճը ։ Դա ցույց է տալիս այն, որ բույսերը արտանետում են այդ յուղերը, որպեսզի սերմերը պաշտպանեն ոչ համապատասխան պայմաններում աճելուց։
Մասաչուսեթսի տեխնոլոգիական ինստիտուտի (Massachusetts Institute of Technology, MIT) գիտնականները 2015 թվականին օգտագործել են գերարագ տեսախցիկներ, որպեսզի տեսանկարահանեն, թե ինչպես է բույրն անցնում օդի մեջ ։ Անցկացվել է մոտավորապես 600 փորձ, 28 տարբեր մակերևույթների վրա, այդ թվում նաև ինժեներական նյութերի և հողի նմուշների վրա։ Երբ կաթիլն ընկնում է ծակոտկեն մակերևույթի վրա, նրա ծակոտիներում գտնվող օդը ձևավորում է պղպջակներ, որոնք իրենց հերթին արտադրում են աերոզոլներ ։ Նմանատիպ աերոզոլները բույր են առաջացնում, ինչպես նաև գետնից՝ մանրէներ և վիրուսներ։ Անձրևի այն կաթիլները, որոնք ավելի դանդաղ են շարժվում, ավելի շատ աերոզոլներ են առաջացնում։ Սա բացատրում է այն, թե ինչու է ավելի հաճախ պետրիկոր առաջանում թույլ անձրևից հետո ։
Որոշ գիտնականներ համարում են, որ անձրևի այդ յուրահատուկ բույրի նկատմամբ սերը մարդիկ ժառանգել են նախնիներից, որոնց համար անձրևային եղանակը կարևոր էր կենդանի մնալու համար ։
Արտաքին հղումներ
Կատեգորիա:Հոտ Կատեգորիա:Անձրև Կատեգորիա:Հոտառություն Կատեգորիա:Հող Կատեգորիա:Մթնոլորտային տեղումներ Կատեգորիա:Աերոզոլներ
Ուկրաինացի երեխաների արտաքսումը Ռուսաստան
Ուկրաինացի երեխաների արտաքսումը Ռուսաստան, սկսվել է Ուկրաինայի դեմ ռուսական պատերազմի սկսվելուց ի վեր։ ՄԱԿ-ի հայտարարության համաձայն՝ դա ռազմական հանցագործություն է ։ Երեխաները ենթարկվում են բռնի որդեգրման, ռուսականացման և նրանց բոլոր անձնական տվյալների փոփոխության ։ Դուրս են բերում ինչպես որբ երեխաներին, այնպես էլ ծնողներ ունեցող երեխաներին ։ Երեխաները հիմնականում Դոնբասից, Մարիուպոլից են (որտեղից բոլոր որբ երեխաներին Ուկրաինան տարհանել է պատերազմի առաջին երկու օրերին ),ինչպես նաև Ուկրաինայի Խերսոնի, Խարկովի և Կիևի շրջաններից ։ Արտաքսված ուկրաինացի երեխաները պահվում են Բաշկորտոստանի երեք հաստատություններում, իսկ երեքը՝ Ռուսաստանի Կուրսկի, Օրյոլի և Լիպեցկի մարզերում ։
Ուկրաինայի և միջազգային հանրության կարծիքով՝ ուկրաինացի երեխաների արտաքսումը Ռուսաստան հակասում է «իրավական գնահատական» միջազգային իրավունքի նորմերին, իսկ ՌԴ-ի կարծիքով՝ դա «երեխաների փրկությունն է»։ Ռուսաստանի Դաշնության օրենսդրությունը փոփոխություններ է մտցրել, որոնք թույլ են տալիս պարզեցված կարգով երեխաներին տալ Ռուսաստանի քաղաքացիություն և վերացնել Ռուսաստանում նրանց որդեգրման խոչընդոտները, և գաղափարական աշխատանք է տարվում պոտենցիալ որդեգրողների հետ։
Արտահանված երեխաների թվի և նրանց կարգավիճակի գնահատականները մեծապես տարբերվում են՝ ընդհուպ մինչև 738 հազար և ավելի անչափահասներ, ովքեր ժամանել են Ռուսաստան։ Ուկրաինացի պաշտոնյաները երեխաների արտաքսման 16 հազար դեպք են հաստատել։
2023 թվականի մարտի 17-ին Միջազգային քրեական դատարանը կալանքի օրդեր Է տվել Ռուսաստանի նախագահ Վլադիմիր Պուտինին և ՌԴ նախագահին առընթեր Երեխայի իրավունքների հարցերով հանձնակատար Մարիա Լվովա-Բելովային՝ Ուկրաինա ներխուժման ընթացքում ուկրաինացի երեխաներին Ռուսաստան ապօրինի արտաքսելու կասկածանքով ։
Ժամանակագրություն
Ղրիմից երեխաների որդեգրումը Ռուսաստանի շրջանների ընտանիքներ տեղի է ունեցել 2014 թվականից՝ թերակղզու ռուսական բռնակցումից հետո։ «Հույսի գնացքի» հովանու ներքո ավելի քան հազար երեխա է դուրս բերվել ։
«Ռազմավարական հետազոտությունների և անվտանգության ինստիտուտի» տնօրեն Պավել Լիսյանսկին նշում է, որ «ռուսները սկսել են արտաքսել ուկրաինացի երեխաներին լայնամասշտաբ ներխուժումից վեց օր առաջ» ։
2022 թվականի մարտի 8-ին Le Monde թերթը հրապարակել է մտավորականների և մանկական հոգեբույժների կոլեկտիվի բաց նամակը․ «Ուկրաինացի երեխաների արտաքսումը ՌԴ ցեղասպանության նշաններ ունի» ։ Նամակում, ի թիվս այլ բաների, նշվում է, որ «անչափահասների հարկադիր տեղաշարժը Ռուսաստանում Ուկրաինայի ինքնությունն ու ազգն արմատախիլ անելու Վլադիմիր Պուտինի նախագծի մի մասն է» ։
Ապրիլի 13-ին Ռուսաստանի երեխաների օմբուդսմեն Մարիա Լվովա-Բելովան «Ապրել և դաստիարակվել ընտանիքում» Համառուսաստանյան ֆորումում ասաց, որ ԼԺՀ-ից և ԴԺՀ-ից առանց ծնողների մնացած երեխաներին կարևոր է ընտանիք կազմել Ռուսաստանի ։ 2022 թվականի հունիսին 120 ռուս ընտանիք դիմել է Դոնբասից երեխաներ որդեգրելու համար ։ Հուլիսին հայտնի դարձավ, որ 5-ից 16 տարեկան 108 երեխա, որոնք Դոնեցկի որբանոցային հաստատություններից տեղափոխվել են Ռուսաստանի տարածք, որդեգրվել են Մոսկվայում, Մոսկվայի, Վորոնեժի, Կալուգայի և Տուլայի մարզերում, ինչպես նաև Յամալ-Նենեցյան ինքնավար օկրուգում։ Բոլոր երեխաները ՌԴ քաղաքացիություն են ստացել պարզեցված ընթացակարգով ։ Նույն թվականի օգոստոսի 8-ի դրությամբ, ըստ Լվովա-Բելովայի, ԼԺՀ-ից մոտ 400 որբ երեխաներ կարող են ընտանիքներ ընդունել Ռուսաստանի 11 շրջանների ընտանիքների խնամակալության և հոգաբարձության համար։ Ինչպես հայտարարել Է օմբուդսմենը, խոսքը միայն այն երեխաների մասին է, որոնք վաղուց են ապրում որբանոցներում ։
Մայիսի 30-ին ՌԴ նախագահ Պուտինը պարզեցրել է ուկրաինացի որբ երեխաներին Ռուսաստանի քաղաքացիություն շնորհելը ։ Ուկրաինայի ԱԳՆ-ն ընդգծել է, որ դրանով «Պուտինը փաստացի օրինականացրել է երեխաների առևանգումը» ։
Հունիսի 14-ին ՅՈՒՆԻՍԵՖ-ի Եվրոպայի և Կենտրոնական Ասիայի տարածաշրջանային տնօրեն Ռավշան Խանը (Afshan Khan) հայտարարել է, որ Ռուսաստան տեղափոխված ուկրաինացի երեխաները պատերազմի սկսվելուց հետո չպետք է որդեգրվեն ռուսական ընտանիքների կողմից ։ Միջազգային իրավունքի տեսանկյունից անչափահասների բռնի արտաքսումը ագրեսոր երկիր համարվում է մարդկության դեմ հանցագործություն ։
ՌԴ պաշտպանության կառավարման ազգային կենտրոնի պետ Միխայիլ Միզինցևի տվյալներով, Ուկրաինայից Ռուսաստան է տեղափոխվել 307 423 երեխա ։
Հունիսի 19-ի դրությամբ Ուկրաինայից Ռուսաստան է տեղափոխվել ավելի քան 300 հազար երեխա :Ռուսաստանում ուկրաինացի որբերի ճշգրիտ թիվը հայտնի չէ, սակայն տարբեր տվյալներով այն կարող է կազմել 2-5 հազար ։ Հայտնի է երեխային Բելառուս մանկատուն ուղարկելու դեպքի մասին։
Հուլիսին ԱՄՆ պետքարտուղարը հայտարարել էր՝ Տարբեր աղբյուրներից ստացված տվյալները, ներառյալ Ռուսաստանի կառավարությունը, ցույց են տալիս, որ Ռուսաստանի իշխանությունները հարցաքննել, ձերբակալել և բռնի կերպով արտաքսել են մինչև 1,6 միլիոն Ուկրաինայի քաղաքացիների, այդ թվում՝ 260,000 երեխաների, որոնք հաճախ Հեռավոր Արևելքի հեռավոր շրջաններ են
Օգոստոսի 1-ին Ուկրաինայում գործարկվել է «Պատերազմի երեխաներ» պորտալը, որը տրամադրում է տուժած երեխաների մասին արդիական և ամփոփ տվյալներ և օգնություն երեխաների որոնման գործում ։
Հոկտեմբերի 14-ին ՌԴ փոխվարչապետ Մարատ Խուսնուլինը հայտնել էր, որ Խերսոնի մարզից Ռուսաստան են տեղափոխվել մի քանի հազար երեխաներ ։
Ի սկզբանե հայտարարվել էր, որ երեխաների տեղաշարժը ժամանակավոր է լինելու, սակայն հետագայում դա այդպես չի եղել։ Այս կապակցությամբ Ուկրաինայի նախագահի երեխաների իրավունքների հարցերով լիազոր Դարյա Գերասիմչուկը բացատրել է, որ Ուկրաինան դա անվանում է ոչ թե տարհանում, այլ հարկադիր արտաքսում, քանի որ նրանց չեն պատրաստվում վերադարձնել ։
Դուրս են բերել ինչպես որբ երեխաներին, այնպես էլ ծնողներ ունեցող երեխաներին ։ Երեխաները հիմնականում Դոնբասից են, բայց կան նաև Մարիուպոլից, որտեղ պատերազմի առաջին երկու օրերին Ուկրաինան տարհանել է բոլոր որբ երեխաներին , ինչպես նաև Ուկրաինայի Խարկովի եւ Կիևի շրջաններից ։ Ուկրաինացի երեխաներին Ռուսաստանի քաղաքացիություն են տալիս շտապ, առանց անցումային շրջանի՝ կացության թույլտվությամբ, իսկ հաշիվն արդեն հարյուրավոր է ։
Օկուպացիայի ընթացքում Խերսոնից հարյուրավոր ուկրաինացի երեխաներ են ուղարկվել ռուսական հանգստի ճամբարներ։ Երեխաներին Ռուսաստան տեղափոխելուց առաջ շատ ծնողներից թույլտվություն չեն խնդրել կամ ստացել են ճնշման տակ։ Բացի այդ, ուկրաինական ընտանիքները տեղեկատվություն չեն ստանում իրենց երեխաների ներկայիս գտնվելու վայրի մասին ։ Նախատեսվում էր, որ նրանք այնտեղ կմնան երկու շաբաթ։ Սկզբում ճամբարի ղեկավարությունը հրաժարվել էր վերադարձնել երեխաներին՝ պատճառաբանելով, որ Խերսոնում անվտանգ չէ։ Խերսոնի ազատ արձակումից հետո նրանց վերադարձի մասին խոսք չկար ։
Խերսոնի քաղաքային ռազմական վարչակազմի ղեկավար Գալինա Լուգովայան նշում է՝ Խերսոնում ոչ մի մանկատանը երեխաներ չեն մնացել։ Նրանք բոլորն էլ արտահանվել էին օկուպանտների կողմից։ Մեզ անհայտ է այդ երեխաների ճակատագիրը։ Անհայտ է նաև մեր երեխաների ճակատագիրը, որոնց դուրս են բերել ուսումնական հաստատություններից։ Նրանք գնացել են Դնեպրի ձախ ափ՝ աշնանային արձակուրդների շրջանում առողջանալու համար, բայց ծնողներից պահանջել են երեխաներին տալ ծննդյան վկայականների բնօրինակները։ Եվ, ըստ էության, դա մեր երեխաների արտաքսումն էր
Անապայի հաստատություններից միայն մեկում ռուսները պահում էին հարյուրավոր անչափահաս ուկրաինացիների ։ Երեխաները ենթարկվում են բռնի որդեգրման, ռուսականացման և նրանց բոլոր անձնական տվյալների փոփոխության ։ Երեխաները ենթարկվում են բժշկական զտման և նրանց տրվում են ռուսական անուններ։ «Արևելյան իրավապաշտպան խումբ» հասարակական կազմակերպության տնօրեն Վերա Յաստրեբովայի խոսքով, այն բանից հետո, երբ ծնողները սկսել են վերադարձնել արդեն որդեգրված երեխաներին, «բժշկական ֆիլտրում» են մտցրել. հիվանդություններ և առողջության ու զարգացման թերություններ ունեցող երեխաներին կթողնեն օկուպացված տարածքներում, դուրս կբերեն միայն առողջ երեխաներին ։ Լուգանսկի մարզի ղեկավար Սերգեյ Գայդայը հայտարարել է Դոնբասից 300 երեխաների Մոսկվա տեղափոխելու մասին՝ «լուրջ վնասվածքներից բուժվելու»պատրվակով։ Նրա խոսքով՝ «երեխաներն ու ծնողները նույնիսկ գլխի չեն ընկել իրենց ծանր վիճակի մասին» ։
2022 թվականի նոյեմբերին Փարիզում տեղի ունեցավ «Ռուսաստանի լայնածավալ ագրեսիայի ընթացքում Ուկրաինայից երեխաների անօրինական արտաքսման» թեմայով համաժողով ։ Գրող Ջոնաթան Լիթելը համեմատել է Լեհաստանից տասնյակ հազարավոր «արիական» երեխաների բռնի որդեգրած ռուսների և նացիստների մեթոդները ։ Ուկրաինան ձգտում է G20-ի հանդիպմանը քննարկել ուկրաինացի երեխաների արտաքսման հարցը ։
Գնահատականներ
2022 թվականի նոյեմբերին «ֆրանսիական միջազգային ռադիոն» հայտնել էր, որ Ուկրաինայից Ռուսաստան են տարվել 300 հազարից (ուկրաինական կողմի վարկածով) մինչև 705 հազար (ռուսական կողմի վարկածով) անչափահասներ ։ «Ֆրանսիական միջազգային ռադիոն» հղում է անում ՏԱՍՍ-ի նոյեմբերյան հաղորդագրությանը՝ Ռուսաստան 4,7 մլն փախստականների, այդ թվում՝ գրեթե 705 հազար երեխաների ժամանման մասին ։ 2023 թվականի փետրվարի 20-ին ՏԱՍՍ-ը հայտնել Է Ռուսաստանի տարածք ժամանած 738 հազար ուկրաինացի անչափահասների մասին ։
Conflict Observatory-ի 2023 թվականի փետրվարի 14-ի զեկույցում ասվում է առնվազն 6000 ուկրաինացի երեխաների արտահանման և վերադաստիարակման մասին ։
Իրավական գնահատական
Ուկրաինացի որբ երեխաներին Ռուսաստան տեղափոխելը ոչ միայն Ուկրաինայի դեմ ռուսական պատերազմի ամենացավոտ սյուժեներից մեկն է, այլև հակասում է միջազգային իրավունքի նորմերին ։ Ուկրաինական կողմն այդ գործընթացն անվանել է« երեխաների գողություն», ՄԱԿ-ի հանձնաժողովը այն որակել է որպես ռազմական հանցագործություն ։
ZMINA մարդու իրավունքների կենտրոնի իրավական հարցերով տնօրեն Ալյոնա Լունևայի կարծիքով՝ Եթե երեխաներին չեն հարցրել և դուրս են տարել, դա կարելի է համարել արտաքսել։ Եթե իշխանություններին հայտնի են Ռուսաստանի Դաշնության տարածք երեխաների արտահանման դեպքեր, ապա դա ազգային իրավունքի լեզվով արտաքսումն ու առևանգումն է։ Այնուամենայնիվ, բոլոր դեպքերի մասին այդպես խոսելու հիմք չկա, քանի որ որոշ իրավիճակներում նույնիսկ փորձեր են եղել գտնել հարազատներին և առաջարկել վերցնել երեխային
Ինչպես նշում է «Մագնոլիա» ԳՀԿ-ի «երեխաների հետախուզման ծառայության» ղեկավար Մարինա Լիպովեցկայան, չի կարելի Դոնեցկի և Լուգանսկի շրջանների օկուպացված մասերից որբերի դուրսբերումը ՌԴ անվանել «տարհանում», քանի որ «տարհանում նախատեսում է այդ գործընթացի կազմակերպումն Ուկրաինայի իշխանությունների կողմից, և դա հնարավոր չէ անել ագրեսոր երկիր»։ ՌԴ գործողությունները փաստացի «առևանգում» են ։ Նրա հետ համաձայն է նաև Մարդու իրավունքների տարածաշրջանային կենտրոնի իրավաբան Եկատերինա Ռաշևսկայան ։
Amnesty International-ի զեկույցը, որը հրապարակվել է 2022 թվականի նոյեմբերի սկզբին, նաև նկարագրել է Ուկրաինայից երեխաներին արտաքսելու պրակտիկան՝ Ռուսաստանում նրանց հետագա տեղակայմամբ և որդեգրմամբ։ Սակայն այն առավել ամբողջական է արտացոլված Արևելյան իրավապաշտպան խմբի դեկտեմբերին հրապարակված զեկույցում, որտեղ այդ արտաքսումը ներկայանում է մտածված և մասշտաբային քաղաքական արշավի տեսքով ։ Բացի այդ, «Հանուն Ուկրաինայի, նրանց և մեր ազատության» ֆրանսիական իրավապաշտպան ասոցիացիան, որը ներառում է հայտնի իրավաբաններ և պետական գործիչներ, հրապարակել է մանրամասն զեկույց՝ Ռուսաստան ուկրաինացի երեխաների բռնի արտաքսման հետաքննության վերաբերյալ, որպես միջազգային քրեական դատարան հայց։ Ռուսաստանում երեխաներին հանձնում են խնամատար ընտանիքներին, իսկ իշխանամետ ռեսուրսներում ակտիվորեն գովազդում են որդեգրման ծրագիրը։ Ֆրանսիացի փաստաբան Էմանուել Դաուդն այս բոլոր գործողություններն անվանում է ցեղասպանություն՝ «կանխամտածված ծրագիր, որի կենտրոնում որոշակի ազգային խմբի ամբողջ կամ մի մասը ոչնչացնելու ցանկությունն է», քանի որ ջնջվում է այդ երեխաների Ուկրաինական անցյալը ։
Հետազոտող Նաթանիել Ռայմոնդը նշել է, որ «այն, ինչ փաստագրված է Conflict Observatory զեկույցում, Ժնևյան 4-րդ կոնվենցիայի ակնհայտ խախտում է» ։
Պատժամիջոցներ
Ուկրաինացի երեխաների տեղափոխման և որդեգրման գործընթացը ղեկավարում է ՌԴ Նախագահին առընթեր Երեխայի իրավունքների հարցերով լիազոր Մարիա Լվովա-Բելովան, որին Եվրամիության երկրները, ինչպես նաև Մեծ Բրիտանիան, ԱՄՆ-ը, Ճապոնիան և մի շարք այլ երկրներ պատժամիջոցների են ենթարկել «ուկրաինացի երեխաների բռնի տեղահանման և որդեգրման համար» ։
Yale HRL-ի տվյալներով՝ Ռուսաստանի առնվազն 12 պատասխանատու պաշտոնյաներ ներառված չեն միջազգային պատժամիջոցների ցուցակներում ։
2023 թվականի մարտի 17-ին Հաագայի Միջազգային քրեական դատարանը Ռուսաստանի նախագահ Վլադիմիր Պուտինի, ինչպես նաև Երեխայի իրավունքների հարցերով լիազոր Մարիա Լվովա-Բելովայի ձերբակալման միջազգային օրդերներ է տվել։ Նրանք կասկածվում են ուկրաինացի երեխաների անօրինական արտաքսման մեջ ։
Առագաստանավ
Առագաստանավ, շարժման համար քամու ուժն օգտագործող նավ։ Քամին ուռեցնում է նրա խոշոր պաստառները՝ առագաստները։ Առագաստային զբոսանավերը զբոսանքի կամ մրցարշավի համար նախատեսված նավակներ կամ ոչ մեծ նավեր են։ Դրանց մեծ մասի անձնակազմը բաղկացած է 1–2 մարդուց, սակայն խոշոր առագաստանավերի անձնակազմում հաճախ աշխատում են 20 և ավելի նավաստիներ։ Հնում առագաստները սովորաբար պատրաստում էին պարուսինից (առագաստակտոր)։ Մեր օրերում այդ նպատակով օգտագործում են լայն տարածում ստացած այնպիսի ամուր և թեթև արհեստական նյութեր, ինչպիսիք են նայլոնն ու տերիլենը։ Առագաստի գործողության սկզբունքը շատ բանով հիշեցնում է ինքնաթիռի թևի աշխատանքը։ Օդը, շրջահոսելով առագաստը, նրա մի կողմում ստեղծում է բարձր ճնշում և հրող ուժ, իսկ փոխելով քամու նկատմամբ առագաստի անկյունը՝ ղեկորդը առագաստանավի շարժման համար կարող է օգտագործել նաև կողմնային ճնշումը։ Ղեկորդը առագաստանավը ղեկավարող մարդն է, իսկ նրան օգնող նավաստիները կազմում են անձնակազմը։ Որպեսզի առագաստանավը ընթանա անհրաժեշտ ուղղությամբ, նավաստիները փոփոխում են առագաստների փոխադարձ դիրքը, և քամին սահում է դրանց մակերևույթով։ Օգտագործելով այս երևույթը՝ ծովագնացները կարող են առագաստներով լողալ քամու գրեթե ցանկացած անկյան դեպքում։
Երկայնական, մեծ ողնուցը առագաստանավը պահպանում է շրջվելուց, երբ այն ընթանում է կողով դեպի քամին։ Առագաստանավերը կարող են լողալ համընթաց կողային քամու և նույնիսկ հանդիպակաց թույլ քամու ժամանակ։ Խուսանավելու (ոլորաձև շարժվելու) շնորհիվ առագաստանավն ի վիճակի է ընթանալ նաև քամուն հակառակ։
Կատեգորիա:Առագաստանավեր
Ապարանի շրջան
Ապարանի շրջան, Հայկական ԽՍՀ, ապա՝ Հայաստանի Հանրապետության վարչատարածքային միավոր այժմյան Արագածոտնի մարզի հյուսիսում։ Գտնվում էր ՀԽՍՀ կենտրոնական մասում՝ մայրաքաղաք Երևանից 50 կմ հեռավորության վրա։ Կազմավորվել է 1930 թվականի սեպտեմբերի 9-ին։ Տարածությունը 591,5 քառ. կմ էր, բնակչությունը՝ 19 900 մարդ (1987), խտությունը՝ 33,6 մարդ։
Պատմություն
Պարսկական տիրապետության ժամանակ Ապարանի շրջանը Երևանի կուսակալության, ապա Երևանի խանության մի մասն էր։ Արևելյան Հայաստանը Ռուսաստանին միանալուց հետո, այն մտել է Հայկական մարզի, Երևանի նահանգի Էջմիածնի գավառի, Հայաստանում խորհրդային կարգեր հաստատվելուց հետո՝ մինչև 1930 թվականը՝ Էջմիածնի գավառի Հրագդան գավառամասը։
Ճարտարապետական հուշարձաններից նշանավոր են Ապարանի սուրբ Խաչ եկեղեցին (4-րդ դար), Քասաղի բազիլիկը (5-րդ դար), Թեղենյաց վանքը (7-13-րդ դարեր), Եղիպատրուշ եկեղեցին (10-13-րդ դարեր)։ Շրջանային կուսակցական կազմակերպությունը ստեղծվել էր 1930 թվականին։ 1987 թվականին կար 61 սկզբնական կուսակցական, 99 կոմերիտական կազմակերպություն։ Լույս էր տեսնում «Ծաղկունք» շրջանային թերթը։
Ռելիեֆ և կլիմա
Գտնվում է Արագածի, Փամբակի և Ծաղկունյաց լեռնաշղթաների միջև։ Ունի լեռնային, կտրտված մակերևույթ։ Բարձրությունը 1800-4090 մ է (Արագած)։ Կան տորֆի, կրաքարի, կավահողի, շինարարական քարի պաշարներ, հանքային ջրերի ելքեր։ Տիրապետում են լեռնատափաստանային և լեռնամարգագետնային լանդշաֆտները։
Կլիման ցամաքային է, հունվարի միջին ջերմաստիճանը՝ - 8 °C-ից մինչև - 14 °C, հուլիսինը՝ 8- 17 °C, տարեկան տեղումները՝ 550-800 մմ, վեգետացիայի շըր- ջանը՝ 20-150 օր։ Խոշոր գետը Քասաղն է։ Տարածքում է Ապարանի ջրամբարը։
Տնտեսություն
Տնտեսության առաջատար ճյուղը գյուղատնտեսությունն է։ Կար 7 կոլտնտեսություն, 11 խորհրդային տնտեսություն, 4 միջտնտեսային ձեռնարկություն։ Մշակում են հացահատիկ, կարտոֆիլ, կերային կուլտուրաներ, կաղամբ։ Կար 12 արդյունաբերական ձեռնարկություն։
Ապարանում գործում են «Հայ-գորգ» արտադրական միավորման մասնաճյուղ, 2 պանրագործարան, ռադիոտեխնիկական իրերի գործարան, Քուչակում՝ հաստոցաշինական, Արագածում՝ արհեստական ալմաստի, Երնջատափում՝ մաքրող նյութերի ձեռնարկություններ։ Ավտոճանապարհների երկարությունը 102 կմ էր։ Կար կապի հանգույց՝ 9 բաժանմունքով։ Տարածքով են անցնում Ապարան-Երևան, Ապարան-Սպիտակ ջրատարները։
1986-1987 թվականների ուսումնական տարում գործում էր 13 միջնակարգ, 8 ութամյա, 1 հեռակա, 1 տարրական, 1 երաժշտական, 1 մարզական, 1 գեղարվեստի դպրոց, 1 պրոֆտեխնիկական ուսումնարան։ 1987 թվականին կար 1 հիվանդանոց, 4 ամբուլատորիա, ստոմատոլոգիական պոլիկլինիկա, 13 մշակույթի տուն, 8 ակումբ, 25 գրադարան, 1 պատանի տեխնիկների կայան, 1 կինոթատրոն։
Տես նաև
Կատեգորիա:Ապարանի շրջան
Գաբրիել Երանյան
Գաբրիել Երանյան, հայ երաժշտագետ, կոմպոզիտոր։
Կենսագրություն
Ծնվել է Կ. Պոլսում։ Կրթությունն ստացել է Մայր վարժարանում, աշակերտելով երաժշտագետ Արիստակես Հովհաննիսյանին։ Բացի հայկական խազերից, սովորել է նաև եվրոպական նոտաները և ունեցել ստեղծագործական-մանկավարժական բեղուն գործունեություն։ Իր ուսուցչի՝ Արիս Հովհաննիսյանի հետ 1857-1858 թվականներին հրատարակել է «Քնար հայկական» հանդեսը, որը երաժշտական առաջին պարբերականն էր հայ իրականության մեջ և որտեղ ազգային երգերը ձայնագրվում էին եվրոպական նոտաներով ։ Պարբերականը կարճ կյանք է ունեցել։ Իր աշակերտներից Նիկողայոս Թաշճյանի հետ 1861 թվականին վերահրատարակել է այն «Քնար արևելյան» անունով, բայց հնարավորություն չի ունեցել հարատևելու և 1862 թվականին փակել է։ Նույն թվականին հիմնադրել է նույնանուն երաժշտական ընկերությունը, խմբագրակազմում ներգրավել է Տիգրան Չուխաջյանին և իտալացի Կ. Ֆոսքինիին։
Դասավանդել է Խասգյուղի վարժարանում և ազգային որբանոցի դպրոցում։ Տիրապետելով նոր հայկական ձայնագրությանը՝ ուսումնասիրել է նաև եվրոպական երաժշտության տեսությունը։
Որպես երաժշտության ուսուցիչ աշխատել է Խասգյուղ թաղամասի հայկական դպրոցում և ազգային հիվանդանոցի որբանոցում, աճեցնելով շատ աշակերտներ։ Հեղինակել է ազգային, հայրենասիրական երգեր, ինչպես հայտնի «Կիլիկիան», «Հայաստան, երկիր դրախտավայր», «Արիք, Հայկազունք», «Հայ ապրինք, եղբայրք» և այլն, որոնք լայնորեն տարածվել են ոչ միայն արևմտահայ, այլև արևելահայ իրականությունում, շնորհիվ Քրիստափոր Կարա-Մուրզայի երգչախմբի։ Դրանցից «Հայաստանը» հետագայում Արմենակ Շահմուրադյանի կատարմամբ և Կոմիտասի դաշնամուրային ընկերակցությամբ ձայնագրվել է, դարձել հայ ժողովրդի ամենասիրելի երգերից մեկը։ Նույնքան ժողովրդականություն է վայելում և «Կիլիկիան» ։
Ապրոյաններ
Ապրոյաններ (նաև՝ Աբրոյաններ, Դ'Աբրո Բագրատունիներ, D'Abro, D'Abro Pagratide), հայկական գերդաստան Օսմանյան կայսրությունում, Եգիպտոսում և ազնվական տոհմ Իտալիայում և Ֆրանսիայում (Դ'Աբրո Բագրատունիներ), որոնք սերվում էին Բագրատունիների թագավորական տոհմի։
Տոհմանվան ծագումը
Տոհմանվան հիմքը Աբրահամ Չելեբիի անվան կրճատ ձևն է՝ Ապրո (Աբրո)։
Պատմություն
Ապրոյանների տոհմահայր Աստվածատուրը [[15-րդ դարում Անիից գաղթել է Կարին։ Որդիները՝ Ալփիարը և Ասլանը, 1521 թվականին, թուրք–պարսկական պատերազմների ժամանակ, Կարինից գաղթել են Բելգրադ (Հարավսլավիա)։ Ապրոյանների տոհմը 17-րդ դարում տեղափոխվել է Կոստանդնուպոլիս, ոմանք՝ Զմյուռնիա և Եգիպտոս։ Ապրոյանները հիմնականում զբաղվել են վաճառականությամբ, եղել են թարգմանիչներ՝ (Անգլիայում, Հոլանդիայում, Եգիպտոսում), պետական ու քաղաքական գործիչներ։ Մասնակցել են հայ հասարակական կյանքին, կառուցել են եկեղեցիներ, վարժարաններ (Մեսրոպյան վարժարանը՝ Զմյուռնիայում, 1825 թ.), գումարներ են տրամադրել բարեգործական նպատակներով։
Հայտնի Ապրոյաններ
Կատեգորիա:Ապրոյաններ Կատեգորիա:Բագրատունիներ
Էվերեթ Շին
Էվերեթ Շին (Everett Shinn, )՝  ամերիկացի նկարիչ, Աղբամանների դպրոցի անդամներից մեկը, երբեմն ցուցադրվել է «Ութ» խմբի անդամների հետ։
Կենսագրություն
Ծնվել է 1876 թվականի նոյեմբերի 6-ին Նյու Ջերսի նահանգի Վուդսթաուն քաղաքում։ Նրա ծնողները` Այզեա Քոնքլին Շինն ու Ջոսեֆին Ռենսլի Շինը ֆերմերներ են եղել։ Նկարիչը եղել է ընտանիքի երկրորդ որդին և իր անունն ստացել է ի պատիվ ամերիկացի գրող և հոգևորական Էդվարդ Էվերեթ Հեյլի, ում երկրպագուն էր նկարչի հայրը։ Էվերեթը 15 տարեկանում արդեն ընդունվել է Սփրինգ Գարդեն քոլեջ, որտեղ ուսումնառել է գծագրություն։ Հաջորդ տարի նա արդեն դասեր էր վերցնում Փենսիլվանիայի գեղեցիկ արվեստների ակադեմիայում և 17 տարեկանից աշխատում էր «Philadelphia Press»  թերթում որպես նկարիչ։  1897 թվականին տեղափոխվելով Նյու Յորք` նա շուտով հայտնի է դարձել որպես քաղաքի տաղանդավոր  ռեալիստ նկարիչներից մեկը, ով պատկերում էր քաղաքային ժամանակակից կյանքը։  1899 թվականին Շինն սկսել է աշխատել  Ainslee’s Magazine ամսագրում, որտեղ որպես պատկերազարդող աշխատել է նաև նրա կինը` Ֆլոսին։ Որոշ ժամանակ աշխատել է պաստելով։  1900 թվականին Ֆլոսիի հետ ճանապարհորդել է Եվրոպայում` ուսումնասիրելու եվրոպացի նկարիչներին և հաջորդ ցուցադրության համար նյութեր հավաքելու։ Այդ ճանապարհորդությունն անդրադարձել է նրա ստեղծագործության վրա, նկարիչը տարվել է  իմպրեսիոնիզմով, ինչը հատկապես արտացոլվել է նրա` թատրոնի թեմայով արված աշխատանքներում։ 1908 թվականի փետրվարին Շինը մասնակցել է Նյու-Յորքի Macbeth Galleries-ում տեղի ունեցած ցուցադրությանը, որի նպատակն էր բողոք արտահայտել պահպանողական ճաշակների և Դիզայնի ազգային ակադեմիայի ցուցահանդեսային սահմանափակող գործունեության դեմ։ Ի տարբերություն «Ութ» խմբի այլ անդամների, Շինը չի ցուցադրվել ժամանակակից արվեստի հայտնի Զինանոցի ցուցահանդեսում (1913 թվական)։ Նկարչի կարիերան ծաղկում էր, բայց 1920-ական թվականներին` Մեծ դեպրեսիայի տարիներին, նա ֆինանսական դժվարությունների ու կորուստների առաջ է կանգնել նկարների ցածր վաճառքի պատճառով։ Ամերիկայի պատմության այդ ծանր ժամանակաշրջանից հետո նրա նկարները կրկին սկսել են հաջողություն վայելել, դրանք ներառվում էին հայտնի թանգարանային ցուցադրություններում։ 1940-ական թվականներից սկսած նրա գործերը կտրուկ բարելավվել են` ապահովելով ֆինանսական անկախություն։ Էվերեթը հերթական անգամ ամուսնալուծվել է, ունեցել է լավ եկամուտ, անշարժ գույք է ձեռք բերել Կոնեկտիկուտում և Նյու Յորք նահանգի հյուսիսում։ Ամուսնացել է չորս անգամ և ունեցել է բազմաթիվ սիրուհիներ։ Մահացել է թոքի քաղցկեղից 1953 թվականի մայիսի 1-ին, Նյու Յորքում։
Ընտանիք
1898 թվականին Էվերեթ Շինն ամուսնացել է նյույորքցի նկարազարդիչ Ֆլորենս Սքովելի հետ։ 1912 թվականին նրանք ամուսնալուծվել են, են և նկարիչը 1913 թվականին ամուսնացել է Քորին Բոլդուինի հետ, ով արդեն ուներ երկու երեխա` Դեյվիդն ու Ջենեթը։ Նրանից ևս բաժանվել է և ամուսնացել է ևս երկու անգամ։
Աշխատանքներ
Շինն իր նկարչական գործունեության ընթացքում ստացել է մի քանի մրցանակ նկարների համար, մասնակցել է մի շարք ցուցահանդեսների։ Նրա լավագույն ստեղծագործությունները պատկերում են 20-րդ դարասկզբի ամերիկյան քաղաքային կյանքը։ Նրա ամենահայտնի աշխատանքներն են «Լոնդոնյան ձիարշավարանը» և «Նվագախմբի խոռոչը Հինգերորդ ավենյուի Ծեր Պրոկտորի թատրոնում» կտավները, որոնք ամերիկյան արվեստի մեծագույն օրինակներից են։
Ավետարան (4922)
Ծանոթագրություններ
Կատեգորիա:Մատենադարանի ձեռագրեր
Ուզիբաշ
Ուզիբաշ (Узыбаш, Уҙыбаш), գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բլագովարսկի շրջանի բնակավայրեր
Վարդաձոր (այլ կիրառումներ)
Վարդաձոր անունը կարող է վերաբերել
Ավետարան (4908)
Ավետարան (4908), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4908 թվի տակ։ Ձեռագիրը գրվել է 1393 թվականին Զաքարիա կրոնավոր գրիչի կողմից Աղթամարում։ Ստացողը եղել է Թադեոս կրոնավորը։ Գրված է թղթի վրա, որը ունի 27X18 չափս։ Ձեռագիրը կազմված է 288 թերթից։ Գրված է երկսյուն, բոլորգրով։ Ունի տերունական 2, ավետարանաիչ 4, խորան 10 մանրանկարներ կիսախորան, լուսանցազարդ։ Կազմը` կաշեպատ տախտակ դրոշմազարդ, աստառը՝ շերտազարդ և սպիտակ ։ Հիշատակարան գրչի՝ 138բ, 222բ, 284բ, ստցողի՝ 88ա, կազմողի՝ 287բ (1562 թվական), հետագայի՝ 288բ (16-րդ դար) ։